Renato Boccardo

Renato Boccardo (født 21. desember 1952 i Sant'Ambrogio di Torino i provinsen Torino i Italia) er katolsk erkebiskop av Spoleto-Norcia.

Liv og virke

Prest
Boccardo, som kommer fra den italienske regionen Piemonte, var seminarist ved Almo Collegio Capranica i Roma og ble ordinert til prest for bispedømmet Susa den 25. juni 1977.

I 1982 gikk han inn i Den hellige stols tjeneste som diplomat og virket ved de apostoliske nuntiaturer i Bolivia, Kamerun og Frankrike. 

Den 8. juli 1992 utnevnte pave Johannes Paul II ham til leder av ungdomskontoret i Det pavelige råd for lekfolket [2]; i denne egenskap var han ansvarlig for World Youth Days 1993, 1995, 1997 og 2000 og for pilegrimsreisen til europeisk ungdom i 1995 til Loreto.

Biskop
Den 29. november 2003 utnevnte Johannes Paul II ham til titulærbiskop av Aquipendium og sekretær for det pavelige råd for sosial kommunikasjon. Samtidig tjente han som pavelig reisemarskalk. Han ble bispeviet av kardinal Angelo Sodano den 24. januar 2004 i Peterskirken. Renato Boccardo valgte mottoet Non erubesco evangelium («Jeg skammer meg ikke over evangeliet»), som kommer fra Paulus' brev til romerne (Rom 1,16). Den 22. februar 2005 utnevnte Johannes Paul II ham til generalsekretær for Guvernementet (Governatorato) i Vatikanstaten. I denne rollen var Boccardo også ansvarlig for den tekniske og logistiske organisering av sedisvakansen i april 2005.

Den 16. juli 2009 utnevnte pave Benedikt XVI ham til erkebiskop av Spoleto-Norcia. Innsettelsen der fant sted 11. oktober samme år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-2022) *1978
 Erkebiskop Renato Boccardo (1952- ) *2004

Referanser

Personer fra Storbyområdet Torino
Italienske katolske biskoper
Linjen Rebiba